În doar câteva ore, lucrurile au luat luat o întorsătură nebănuită. Astfel, potrivit surselor citate, Rareș Bogdan a fost desemnat de Coaliția PSD-PNL să comunice pentru candidatul comun la Capitală, medicul Cătălin Cîrstoiu.
Decizia vine la doar o zi după ce prim-vicepreședintele PNL a afirmat că prartidul său nu îl vrea pe Cătălin Cîrstoiu, managerul spitalului Universitar, candidat la București. Rareș Bogdan spunea, de altfel, că medicul Cîrstoiu este varianta asumată de PSD.
"Eu nu pot să-i anulez șansele lui Sebastian Burduja, din punctul meu de vedere el este opțiunea PNL; sigur că are probleme că e tânăr, dar eu cred că poate crește în 3 luni, poate fi o opțiune de luat în considerare, dacă se face o campanie inteligentă și dacă se vine cu soluții. Asta e opțiunea PNL; în rest suntem foarte deschiși", a afirmat, luni, Rareș Bogdan.